《歌纪四明汪君信士》
宋代·释重顯

古君子兮道诸己，道器用兮合天理。
同尘还若待时生，观象不知何处起。
荆丛丛袭莪丛丛，孝兮悌兮非沚中。
聚应落落滴仙露，散或泠泠扬士风。
风之上兮风之下，近一指兮远一马。
秋水澹交无限情，夜光照乘胡为者。
伊予匪谓存馀力，咏高义兮困胸臆。
巴歌百字岩叶书，飞寄汪门旧知识。